สวัสดีครับ มีอาการคอแห้งมาก 4-5 วัน เริ่มหายใจไม่ค่อนสะดวกเป็นนานๆ แต่ตอนนอนกลางคืนจะเป็นทุกครั้ง เหงือออกตัวร้อนทั้งที่เปิดพัดลมหรือเปิดแอร์ครับ
สวัสดีค่ะ อาการคอแห้ง หายใจไม่สะดวก อาจเกิดจาก- โรคกรดไหลย้อน จะมีอาการแสบร้อนกลางอกหรือแน่นหน้าอก หรืออาจทำให้รู้สึกหายใจไม่ค่อยสะดวก หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ หรือคอแห้งได้- ร่างกายขาดน้ำ จากการดื่มน้ำน้อย หรือเสียเหงื่อมาก- ผลข้างเคียงจากยาบางชนิด เช่น ยาแก้แพ้ ยาลดน้ำมูก ยาคลายกล้ามเนื้อ ยาลดความดันโลหิตบางชนิด ยาขับปัสสาวะ ยากันชัก ยารักษาอาการทางจิต เป็นต้น รวมถึงสารเสพติดชนิดต่างๆ- การอยู่ในที่ที่มีฝุ่นละอองมาก หรือสูดดมไอระเหยสารเคมีต่างๆ- การมีความเครียดและวิตกกังวล- การสูบบุหรี่ การดื่มแอลกอฮอล์ในเบื้องต้น ควรงดการื่มแอลกอฮอล์และสูบบุหรี่ (หากสูบอยู่) รวมถึงควรงดชา กาแฟ น้ำอัดลมด้วย และควรดื่มน้ำเปล่ามากๆ นอกจากนี้ แนะนำให้ดูแลแบบโรคกรดไหลย้อนไปด้วย คือควรทานอาหารให้เป็นเวลา ไม่ทานอาหารในปริมาณมากไป ไม่ทานรสจัด ไม่ทานเผ็ด ไม่ทานอาหารที่มีไขมันสูง เช่น อาหารทอดต่างๆ อาหารผัด ควรเคี้ยวช้าๆ ให้ละเอียด ไม่ทานและกลืนเร็ว และไม่ควรทานอาหารก่อนนอนภายใน 2 ชั่วโมง หรือหากเป็นหลังอาหารเย็น ควรรอ 3-4 ชั่วโมงหลังทานอาหารก่อนที่จะนอนหากอาการยังไม่ดีขึ้น ก็ควรไปพบแพทย์เพื่อตรวจรักษาค่ะ